**વર્ચ્યુઅલ શિક્ષણ 2022-23 નોંધણી ફોર્મ**

તમામ TDSB માતાપિતા/સંભાળ રાખનારાઓ/વાલીઓ,

તમે જાણતા હશો, કે ઓન્ટારિયોની સરકારે તાજેતરમાં જાહેરાત કરી છે કે તમામ શાળા બોર્ડે 2022-23 શાળા-વર્ષ માટે તમામ પ્રાથમિક અને માધ્યમિક વિદ્યાર્થીઓ માટે વર્ચ્યુઅલ શિક્ષણનો વિકલ્પ પ્રદાન કરવો આવશ્યક છે.

જ્યારે કે અમે અપેક્ષા રાખીએ છીએ કે આવતા વર્ષે મોટી સંખ્યામાં વિદ્યાર્થીઓ રૂબરૂ શિક્ષણમાં હાજરી આપે, પણ અમે જાણીએ છીએ કે કેટલાંક માતા-પિતા/સંભાળ રાખનારાઓ અને વિદ્યાર્થીઓ તેમની જરૂરિયાતો પૂરી કરવા માટે વર્ચ્યુઅલ શિક્ષણને પસંદ કરશે.

સપ્ટેમ્બર માટે પહેલેથી જ આયોજનો અને કર્મચારીઓની વ્યવસ્થા ચાલુ હોઇ, ટોરોન્ટો ડિસ્ટ્રિક્ટ સ્કૂલ બોર્ડ (TDSB) સમગ્ર 2022-2023 શાળા વર્ષ માટે વર્ચ્યુઅલ શિક્ષણની વિનંતી કરવામાં રસ ધરાવતા પરિવારોને [વર્ચ્યુઅલ શિક્ષણ નોંધણી ફોર્મ](https://tdsb.ca1.qualtrics.com/jfe/form/SV_cIvO9GPFtaCZEiO) ભરવા માટે જણાવી રહ્યું છે.

જો તમારું બાળક આવતા વર્ષે રૂબરૂ શાળામાં જવાનું હોય, તો **કોઈ પગલાની જરૂર નથી.**
[વર્ચ્યુઅલ શિક્ષણ નોંધણી ફોર્મ](https://tdsb.ca1.qualtrics.com/jfe/form/SV_cIvO9GPFtaCZEiO) હવે ઑનલાઇન ઉપલબ્ધ છે અને પૂર્ણ કરવાની અંતિમ તારીખ **સોમવાર 21 માર્ચ રાત્રે 11:59** વાગ્યા સુધીની છે. કૃપા કરીને નોંધ લેશો, કે એકવાર નોંધણી ફોર્મ બંધ થઈ જશે, પછી રૂબરૂ અને વર્ચ્યુઅલ શિક્ષણ પૈકીની કોઇપણ દિશામાં બદલી કરવાની કોઈ તક રહેશે નહીં.

2022-23 શાળા વર્ષ માટે વર્ચ્યુઅલ શિક્ષણ વિશે વધુ જાણવા માટે, જેમાં પ્રોગ્રામની ઉપલબ્ધતા, ટેક્નોલોજી, અભ્યાસેતર પ્રવૃત્તિઓ વગેરેની વિગતોનો સમાવેશ થાય છે, કૃપા કરીને [www.tdsb.on.ca/VirtualLearning](http://www.tdsb.on.ca/VirtualLearning) ની મુલાકાત લેશો

જો TDSB શાળા (જુનિયર કિન્ડરગાર્ટનથી ગ્રેડ 12)માં તમારાં એક કરતાં વધુ બાળકો હોય, તો કૃપા કરીને આ જ લિંકનો ઉપયોગ કરીને દરેક બાળક માટે એક અલગ વર્ચ્યુઅલ શિક્ષણ નોંધણી ફોર્મ ભરશો.

TDSBમાં નવા નોંધાયેલા વિદ્યાર્થીઓ માટે કે જેઓ સપ્ટેમ્બર, 2022 માં હાજરી આપવાનું શરૂ કરવાના છે, તેમની વર્ચ્યુઅલ શિક્ષણ પસંદ કરવાની પ્રક્રિયા સંબંધિત માહિતી હવે પછીની તારીખે શૅર કરવામાં આવશે.

અમે આગળના શાળા-વર્ષ 2022-23 માટે તૈયારી કરી રહ્યા છીએ, ત્યારે આપના સહકાર બદલ આભાર.